અમદાવાદ: કાલુપુરમાં અાવેલી મસકતી માર્કેટના એક વેપારી પાસેથી રૂપિયા ૨૫ લાખનું કાપડ ખરીદી વાયદા પ્રમાણે રકમ ન અાપી છેતરપિંડી કરનાર ચાર શખસ વિરુદ્ધ કાલુપુર પોલીસે ગુનો દાખલ કરી તપાસ હાથ ધરી છે. અા અંગેની વિગત એવી છે કે કાલુપુર મસ્કતી માર્કેટ પાસે અાવેલ ક્રિષ્ના ટેક્સટાઈલ નામની કંપની ધરાવતા કિશનભાઈ કોલોરામ પુરસવાણી પાસેથી જુદા જુદા સમયે અારોપી કે.સી. વર્ગિશ સબેસ્ટિયન, અનિલકુમાર અને દિલીપકુમાર નામના શખસોએ જુદા જુદા સમયે રૂપિયા ૨૫ લાખના કાપડની ખરીદી કરી હતી અને અા રકમ અાપવા માટે વાયદો પણ કર્યો હતો પરંતુ વાયદા મુજબ પેમેન્ટ ન ચૂકવતાં વેપારીએ ઉઘરાણી કરી હતી. અામ છતાં ઉપરોક્ત ચાર શખસોએ કોઈ સંતોષકારક જવાબ ન અાપતા છેવટે અા અંગે કાલુપુર પોલીસ સ્ટેશનમાં ફરિયાદ નોંધાવવામાં અાવી છે.